তাজ খান কররানী
তাজ খান কররানী (শাসনকাল ১৫৬৪-১৫৬৬) ছিলেন বাংলা, উড়িষ্যা ও বিহারের অংশবিশেষ শাসনকারী আফগান বংশোদ্ভূত কররানী রাজবংশের প্রতিষ্ঠাতা। তাজ খান পূর্বে আফগান সম্রাট শের শাহ শুরির অধীনস্থ কর্মচারী ছিলেন। তিনি দক্ষিণ পূর্ব বিহার ও পশ্চিম বাংলার বড় এলাকা দখল করেন। তিনি বাংলার তৎকালীন সুলতানকে হত্যা করেন ও বাংলার নিয়ন্ত্রণ লাভ করেন। তাজ খানের ছোট ভাই সুলায়মান খান কররানী তার উত্তরসুরি হন।